b'\n_START_ARTICLE_\nDarijus Beinoravi\xc4\x8dius\n_START_PARAGRAPH_\nDarijus Beinoravi\xc4\x8dius (g. 1974 m. lapkri\xc4\x8dio 7 d. Pakruojyje) \xe2\x80\x93 teisininkas, teis\xc4\x97tyrininkas, teis\xc4\x97s filosofas, Mykolo Romerio universiteto (MRU) profesorius, Teis\xc4\x97s filosofijos ir istorijos katedros ved\xc4\x97jas.\n_START_SECTION_\nI\xc5\xa1silavinimas\n_START_PARAGRAPH_\n1993 m. sidabro medaliu baig\xc4\x97 Pakruojo 1-\xc4\x85j\xc4\x85 vidurin\xc4\x99 mokykl\xc4\x85. 1993 m. \xc4\xafstojo \xc4\xaf Vilniaus valstybinio universiteto (VU) Teis\xc4\x97s fakultet\xc4\x85. 1995-1996 m. t\xc4\x99s\xc4\x97 teis\xc4\x97s studijas Liono \xc5\xbdano Muleno (3) universitete, gavo Pranc\xc5\xabzijos met\xc5\xb3 universitetini\xc5\xb3 studij\xc5\xb3 diplom\xc4\x85. 1999 m. baig\xc4\x97 teis\xc4\x99 VU Teis\xc4\x97s fakultete, \xc4\xafgijo teisininko kvalifikacij\xc4\x85. Nuo 1999 m. iki 2003 m. Lietuvos teis\xc4\x97s universiteto (MRU) doktorantas. Nuo 2000 m. spalio iki 2001 m. kovo atliko mokslo tyrimus Aix \xe2\x80\x93 Marseille Teis\xc4\x97s fakultete (Pranc\xc5\xabzijoje). 2003 m. baland\xc5\xbeio 3 d. apgyn\xc4\x97 disertacij\xc4\x85 tema \xe2\x80\x9eTeis\xc4\x97s ir \xc4\xafstatymo santykis\xe2\x80\x9c, socialini\xc5\xb3 moksl\xc5\xb3 (teis\xc4\x97s krypties) daktaras.\n_START_SECTION_\nSta\xc5\xbeuot\xc4\x97s\n_START_PARAGRAPH_\n1998 m. gegu\xc5\xbe\xc4\x97 \xe2\x80\x93 Europos S\xc4\x85jungos teis\xc4\x97s kursai Hagoje (Nyderlandai), 2000 m. kovas \xe2\x80\x93 ES integracijos problem\xc5\xb3 seminarai Helsinkyje, 2003 m. vasaris \xe2\x80\x93 teis\xc4\x97s ir politikos moksl\xc5\xb3 sesija Budape\xc5\xa1te (Vengrija), 2004 m. baland\xc5\xbeio 5 \xe2\x80\x93 11 d. ir gruod\xc5\xbeio 13 \xe2\x80\x93 19 d. skaitytos paskaitos Pranc\xc5\xabzijos universitetuose pagal ERASMUS program\xc4\x85, 2004 m. spalis \xe2\x80\x93 mokslin\xc4\x97 sta\xc5\xbeuot\xc4\x97 Baltarusijos valstybinio universiteto Teis\xc4\x97s fakultete, 2005 m. sausis \xe2\x80\x93 kovas mokslin\xc4\x97 sta\xc5\xbeuot\xc4\x97 Pranc\xc5\xabzijos \xc5\xbemogaus studij\xc5\xb3 namuose Pary\xc5\xbeiuje.\n_START_SECTION_\nVeikla\n_START_PARAGRAPH_\nNuo 1997 m. lapkri\xc4\x8dio 17 d. iki 1999 m. kovo 24 d. Teis\xc4\x97s instituto (TI) Kriminologini\xc5\xb3 tyrim\xc5\xb3 skyriaus specialistas, nuo 1999 m. kovo iki 2000 m. kovo mn\xc4\x97. Lietuvos Respublikos Seimo (LRS) kontrolieriaus pad\xc4\x97j\xc4\x97jas. nuo 2003 m. kovo m\xc4\x97n. iki 2004 m. liepos m\xc4\x97n. \xe2\x80\x93 Respublikos Prezidento patar\xc4\x97jas teis\xc4\x97s klausimais. Nuo 1999 m. ir \xc5\xa1iuo metu Lietuvos teis\xc4\x97s universiteto lektorius, nuo 2005 m. \xe2\x80\x93 docentas. MRU Teis\xc4\x97s filosofijos ir istorijos katedros ved\xc4\x97jas. Skaito teis\xc4\x97s teorijos paskatas ir veda seminarus. Dalyvauja su prane\xc5\xa1imais daugelyje Lietuvoje organizuojam\xc5\xb3 konferencij\xc5\xb3._NEWLINE_Lietuvos \xe2\x80\x93 Pranc\xc5\xabzijos asociacijos prezidentas, AMADE (pasaulin\xc4\x97s vaik\xc5\xb3 draug\xc5\xb3 asociacijos) vykdomojo komiteto Lietuvoje ir Europos jud\xc4\x97jimo Lietuvoje valdybos narys._NEWLINE_Moka rus\xc5\xb3 bei pranc\xc5\xabz\xc5\xb3 kalbas; i\xc5\xa1 dalies \xe2\x80\x93 angl\xc5\xb3.'